Jesper Bradsted kommer fra en stilling som talentchef i DR. Han tiltræder den 1. april på TV2/Nord. - Jeg var aldrig i tvivl om, at jeg skulle søge stillingen. Det er et drømmejob for mig, og jeg glæder mig helt vildt, siger Jesper Bradsted. Jesper har tidligere været chef på DR Nordjylland, og han var praktikant på TV2/Nord fra 1999 til 2000. - Mit klare mål er at sætte Nordjylland på landkortet med stærke journalistiske satsninger, vedkommende programmer og højtråbende events, siger Jesper Bradsted. Jesper er oprindeligt fra Frederikshavn og er nu bosat i Aalborg. Han er uddannet på Danmarks Medie-og Journalisthøjskole i Aarhus.

Opsummering:
TV2/Nord har ansat 39-årig Jesper Bradsted som ny redaktionschef med særligt ansvar for programafdelingen.